172 
TÁRSULATI ÜGYEK. 
ezzel egyszersmind az ország hasznára kifejthetne, se geológiai kiküldetésekre nem 
lévén készlete, se a beérkezett szakdolgozatok kiadására elegendő pénze, — és te¬ 
kintetbe véve, hogy a hazában több tudományos társulat részesül állami segélyben, 
indítványozza, hogy küldene ki a közgyűlés három tagú bizottságot, mely a társulat 
helyzetét egy rövid memorandumban megismertetve s az állami segély hasznos és 
kívánatos voltát kifejtve, kiildöttségileg járulna a társulat kérelmével Trefort 
Ágoston vallás- és közoktatásügyi miniszter úr ő excellentiájához, a magyar tudo¬ 
mányos és közművelődési intézmények örökérdemű előmozdítójához. 
XII. Zsigmondy alelnök úr indítványát a közgyűlés tetszéssel és közhelyesléssel 
elfogadja s a folyamodvány-készítő bizottság és egyszersmind a küldöttség tagjaiúl 
dr. Szabó József elnököt, Böckh János választmányi tagot és dr. Pethö Gyula társ. 
első titkárt választja meg. 
XIII. Miután több indítványozó nem jelentkezett s ezzel a mai közgyűlés napi 
rendjét kimeríttettük, elnök felhívja dr. Staub Móricz tagtársat a mai ülés befeje¬ 
zésére kitűzött előadásának megtartására. 
XIV. Dr. Staub Móricz «A Zsilvölgy aquitánkori flórájáról" tartott előadást. 
Kiemelte mindenekelőtt, hogy a zsilvölgyi széntelepek korát dr. Hofmann Károly 
már tizenöt évvel ezelőtt eldöntötte, az akkori részletes vizsgálatai alkalmával gyűjtött 
állati maradékok alapján s határozottan kimutatta, hogy ama rétegek a felső oligo- 
czén korba sorozandók. (Magyarhoni Földtani Társulat Munkálatai, V. kötet, 1870.) 
A növényi maradékokat Heek Oswald határozta meg és irta le (M. kir. Földtani 
intézet Évkönyve, II. kötet, 1. füzet 1872), de dolgozatában mindössze csak 29 
növényfajt sorolt fel, a melyek kor tekintetében tökéletesen megegyeztek Hofmann 
eredményeivel. Az előadó hosszabb idő óta foglalkozik a Zsilvölgy flórájával s ren¬ 
delkezésére állott mindazon anyag, a mely a földtani intézetben tizenöt év óta 
összegyűlt s a melyből az előadó nem kevesebb mint kilenczvenegy növényfajt képes 
kimutatni, a melyek 29 növénycsaládba sorakoznak. Ily gazdag anyag alapján az 
előadó sokkal pontosabb és világosabb képet alkothatott a zsilvölgyi flóráról mint 
elődei s e tanulmányainak eredményeit ezúttal ismertette meg nagyobb áta- 
lános vonásokban, bemutatván egyszersmind a Zsilvölgy aquitán-kori ideális 
tájképét is, melyet Krieger Béla festővel szövetkezve készített el a flóra fosszil 
maradékai alapján. (Staub tagtársunk dolgozata a m. kir. Földtani intézet Évköny¬ 
vében jelenik meg s így rövid időn tagtársaink kezében lesz; de megjelenése alkal¬ 
mával külön is meg fogjuk ismertetni.) A köztetszéssel fogadott érdekes előadás után 
XV. Elnök a közgyűlést befejezettnek nyilvánítja. 
II. SZAKÜLÉS 1885. ÁPRILIS 1-ÉN. 
Elnök: Dr. Szabó József. 
A múlt szakülés jegyzőkönyvének felolvasása és hitelesítése után jelentette 
a titkár, hogy újabban ismét hét alapítvány érkezett be : 
Gróf Andrássy Dénes bányabirtokos Dernőn, készpénzben 200 frt 
Az észak-magyarországi egyesített kőszénbánya- és iparválla¬ 
lat részvénytársulat igazgatósága Budapesten, kész¬ 
pénzben ... ... ... ... ... ... ... ... ... ... 200 « 
